kardosdrur/scandi-wiki huggingface dataset:
Helena af Grækenland

Prinsesse Helena af Grækenland og Danmark (; 2. maj 1896 – 28. november 1982) var en græsk prinsesse, der var hustru til kong Carol 2. af Rumænien og mor til kong Mihai 1..

Biografi

Tidlige liv 
Prinsesse Helena blev født den  i Grækenlands hovedstad Athen, datter af kronprins Konstantin. Hun havde tre brødre — Georg, Alexander, og Paul — som alle tre blev konger af Grækenland, og to søstre, Irene og Katharina. På grund af politiske uroligheder i Grækenland måtte Helena og hendes forældre gå i eksil flere gange. Hun mødte kronprins Carol af Rumænien i Schweitz i 1919. De blev gift i 1921. (Hendes bror Georg giftede sig med Carols søster Prinsesse Elisabeth.)

Kronprinsesse og dronningmor 
Deres søn og eneste barn Mihai blev født i 1921. Ægteskabet var dog ikke lykkeligt, da Carol i 1925 begyndte en kærlighedsaffaire med Magda Lupescu. På grund af skandalen måtte han opgive sin stilling og gå i eksil. Mihai blev kronprins og Helena blev tildelt titlen "Princesse af Rumænien".

Da kong Ferdinand døde i 1927 blev den fem-årige Mihai konge. Helena og Carol skiltes i 1928. Hun havde ingen politisk rolle under regentskabet.

Carol vente tilbage til Rumænien i 1930 og blev udråbt konge. Efter nogen forhandlinger om at annullere skilsmissen gik Helena i eksil i Italien. Da Mihai kom til tronen for anden gang i 1940 vente hun tilbage og blev Dronningmor af Rumænien. Hun gik i eksil for sidste gang i 1947, da monarkiet blev afskaffet.

Senere liv 
Hun døde 86 år gammel den  i Lausanne i Schweiz.

Litteratur

Eksterne henvisninger 

 Dronning Elena på Den rumænske kongefamilies officielle hjemmeside 

Prinsesser fra Grækenland
Prinsesser fra Danmark
Kongelige fra Rumænien
Huset Glücksburg
Personer fra Athen
Ikke-regerende dronninger
Dronningemødre
Magda Lupescu

Elena Lupescu, bedre kendt som Magda Lupescu, (født 15. september 1895?, død 29. juni 1977) var kong Carol 2. af Rumæniens elskerinde. Efter hans abdikation og eksil, blev de gift i Rio de Janeiro i 1947.

Carol døde i 1953. Lupescu levede til sin død i eksil i Estoril, Portugal.

Eksterne henvisninger 

Personer fra Rumænien
Ferdinand 1. af Bulgarien

Ferdinand 1. af Bulgarien (; født som Prins Ferdinand af Sachsen-Coburg og Gotha) (26. februar 1861 – 10. september 1948) var regent af Bulgarien 1887-1918, fra 1887 til 1908 som fyrste (knjaz) og fra 1908 til 1918 som konge (tsar).

Tidlige liv 
Ferdinand var medlem af fyrsteslægten Sachsen-Coburg og Gotha. Han var en dattersøn af Ludvig-Filip af Frankrig. Hans onkel med samme navn blev konge af Portugal.

Fyrste og konge af Bulgarien 
Den første fyrste af det moderne Bulgarien, Alexander 1., blev afsat ved et statskup i 1886. Ferdinand tog tronen efter flere andre kongelige havde afslået tilbuddet. Han blev tsar da Bulgarien blev uafhængig af det Osmanniske Rige i 1908. Han abdicerede i 1918 efter Bulgariens nederlag i 1. verdenskrig.

Eksil 
Efter sin abdikation vendte Ferdinand tilbage til Tyskland, hvor han slog sig ned i Coburg. Han døde i Coburg den 10. september 1948.

Ægteskaber og børn 
Ferdinand giftede sig første gang den 20. april 1893 i Villa delle Pianore nær Lucca i Italien med Prinsesse Marie Louise af Bourbon-Parma, datter af Hertug Robert 1. af Parma og Prinsesse Maria Pia af Begge Sicilier. Parret fik fire børn:
 Boris (1894-1943), tsar af Bulgarien 1918-1943
 Kiril af Bulgarien (1895-1945), fyrste af Preslav, regent af Bulgarien 1943-1944
 Eudoxia (1898-1985)
 Nadezjda (1899-1958), gift med Hertug Albrecht af Württemberg

Marie Louise døde i 1899, og Ferdinand giftede sig anden gang den 28. februar 1908 i Coburg (romersk-katolsk) og den 1. marts 1908 på Schloss Osterstein i Gera i Tyskland (lutheransk) med Prinsesse Eleonore Reuss af Köstritz. Der blev ikke født børn i dette ægteskab.

Eksterne henvisninger 

Huset Sachsen-Coburg-Gotha
Fyrster af Bulgarien
Tsarer af Bulgarien
Katolske monarker
Monarker der har abdiceret
Tyskere i 1800-tallet
Personer fra Wien
Storkors af Dannebrog
Politivold

Politivold er forsætlig brug af umådeholden magt, almindeligvis af fysisk karakter, men potentielt også i form af verbale og psykologiske angreb, udøvet af en eller flere politibetjente, enten affødt af ordre givet til betjenten eller som reaktion på regeringsmæssig eller administrativ politik.

Dette kan foregå i forbindelse med anholdelse, ydmygelse, racediskrimination, politisk repression, ulovlig overvågning, seksuelt misbrug og korruption.

Den Europæiske Menneskerettighedskonvention indeholder bestemmelser. blandt andet forbud mod tortur, der indskrænker statens og som følge heraf politiets voldsmonopol.  
I en retsstat er politiets anvendelse af legitim magtanvendelse reguleret af lovgivning, cirkulærer eller andre regulativer. Politivod kan således defineres som illegitim magtanvendelse. Brug af skydevåben vil normalt føre til en disciplinær undersøgelse.  I Danmark udøves kontrollen med politiets magtanvendelse af Den Uafhængige Politiklagemyndighed.

Noter

Se også 
 Benjamin-sagen om anholdelsen af den dengang 18-årige Benjamin Schou.

Vold
Umberto 2. af Italien

Umberto 2. (; 15. september 1904 – 18. marts 1983) var den sidste konge af Italien fra maj til juni 1946. Hans korte regeringstid som konge har givet ham tilnavnet Majkongen ().

Umberto var søn af kong Victor Emmanuel 3. af Italien. I et forsøg på at genetablere det italienske monarkis image efter Benito Mussolinis fald, overførte kong Victor Emanuel i 1944 regeringsmagten til Umberto, selv om han nominelt forblev konge. Da monarkiets fremtid efter afslutningen af Anden Verdenskrig kom til folkeafstemning i 1946, abdicerede Victor Emanuel til fordel for sin søn den 9. maj 1946 i håbet om at forbedre monarkiets popularitet. Monarkiet blev dog afskaffet ved folkeafstemningen den 12. juni 1946, og Umberto måtte gå i eksil efter kun 33 dage som konge. Han trak sig herefter tilbage til Cascais i Portugal. Han døde i Genève efter 37 år i eksil.

Ægteskab og børn 

Umberto blev gift den 8. januar 1930 i Quirinalpaladset i Rom med Prinsesse Marie José af Belgien, datter af Kong Albert 1. af Belgien og Elisabeth af Bayern. I ægteskabet blev der født fire børn:
 Prinsesse Maria Pia (født 24. september 1934) – gift 1955 med Prins Alexander af Jugoslavien. Skilt 1967. Gift anden gang 2003 med Prins Michel af Bourbon-Parma.
 Prins Viktor Emanuel (født 12. februar 1937) – gift 1971 med Marina Ricolfi Doria.
 Prinsesse Maria Gabriella (født 24. februar 1940) – gift 1969 med Robert Zellinger de Balkany. Skilt 1990.
 Prinsesse Maria Beatrice (født 2. februar 1943) – gift 1970 med Luis Rafael Reyna-Corvalán y Dillon.

Anetavle

Referencer

Eksterne henvisninger 

Huset Savoyen
Konger af Italien
Monarker der har abdiceret
Katolske monarker
Personer fra Torino
Herstedøster

Herstedøster er en bydel i Storkøbenhavn, beliggende i den nordlige del af Albertslund Kommune ca. 15 km vest for København Centrum. Mens kommunen har , har bydelen ca. 310 indbyggere fordelt på 110 husstande , hvilket gør den til en af de større landsbyagtige bydele på Vestegnen. Oprindeligt var Herstedøster en landsby.

Landsbyen er kendt for sine mange velbevarede landsbyhuse og er med sin beliggenhed direkte op til Vestskoven et af de mest eftertragtede bydele i Hovedstadsområdet.

Gennem de seneste år er flere huse i Herstedøster Landsby blevet præmieret som "Årets hus" . I forsamlingshuset arrangerers der 6-8 gange årligt fællesspisninger for alle beboere i landsbydelen. Disse arrangementer besøges typisk af over 100 beboere. Herstedøster Forsamlingshus er opført i 1959 af landsbyens borgere  og anvendes fortsat aktivt af bydelens borgere til sociale aktiviteter.

Endvidere er Herstedøster meget aktiv på miljøområdet og har med sin egen miljøhandlingsplan for området fokus på reduktion af energiforbrug og bevarelse af dyrelivet i landsbyen. Herstedøster Landsby er i 2009 blevet tildelt Albertslund kommunes Miljøinitiativpris.

Landsbypræget i Herstedøster er på mange området bevaret. Herstedøster Landsby har således udover forsamlingshuset som drives af landsbyens beboere tillige eget vandværk, en seniorklub, et hestelaug, petanqueklub, seniorklub samt løbeklub. I forsamlingshuset afholdes ligeledes ugentlig dansekurser i argentinsk tango for byens borgere ligesom der danses zumba.

Herstedøster Vandværk er ca. 150 år gammelt og hører til blandt de mindste vandværker i Danmark, der forsat er i drift med en årlig oppumpet vandmængde på 13.000 m³.

I Herstedøster Landsby ligger Herstedøsterstræde, der med sine to ejendomme og en vejlængde på 52 meter er Danmarks korteste grusvej. I byen findes endvidere en del kulturattraktioner bl.a. gallerierne Atelier Stalden, Galleri Cath & Co og Galleri-Bagatel, sidstnævnte med café og bed and breakfast.

Etymologi 

De ældste autentiske betegnelser for landsbyen er fra 1263; navnet staves da Hæræstath. Senere finder man varianter som f.eks. Herstetheöstræ (1355) og Herstædhe (1486).

Historie 

Herstedøster var oprindelig en landsby. I 1682 bestod den af 15 gårde og 13 huse uden jord. Det samlede dyrkede areal udgjorde 256,8 tønder land skyldsat til 67,25 tdr hartkorn. Dyrkningsformen var trevangsbrug.

Historiske huse 
 ”Rundskuehuset” på Herstedøster Kirkestræde 4 er fra ca. 1810 og var hovedgevinsten på Rundskuedagen i 1942. I dag er det privatbolig. Det har også været bymuseum med gamle ting fra landsbyen og egnen.

Kendte personer fra Herstedøster 

 Billy Sjur Ohlsen
 Jørgen Kjeldergaard

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Viggo Sten Møller: Udflugt til en Landsby, 1949
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1927 (reprotryk for Landbohistorisk Selskab, København 1975);

Eksterne henvisninger 
 Herstedøster Landsby

Albertslund
Bydele og forstæder i København
DI Service

DI Service er et branchefællesskab i DI, som samler alle DI's medlemsvirksomheder, som definerer sig selv som servicevirksomheder. DI Service virker dermed som en platform til fremme af servicevirksomhedernes interesser.

DI Service ledes af branchedirektør Mette Rose Skaksen.

Formål 
 at styrke den faglige udvikling og det tværgående sammenhold blandt DI Services medlemsvirksomheder. 
 at sikre en stærk profilering i offentligheden af DI Service og DI Services synspunkter. 
 at varetage branchens interesser såvel udadtil overfor regering, Folketing og offentlige myndigheder som indadtil over for DIs øvrige medlemmer.

Fokusområder 
DI Service arbejder med en lang række forskellige emner af interesse for servicevirksomhederne i Danmark. Nogle af de mest centrale fokusområder for DI Service er:
 Offentligt-privat partnerskab (OPP)
 Uddannelse og integration i serviceerhvervene
 Rekruttering, fastholdelse og tiltrækning af udenlandsk arbejdskraft
 Innovation i servicesektoren

Arbejdet med fokusområderne sker gennem blandt andet netværksaktiviteter, undersøgelser og politisk interessevaretagelse.

Foreninger tilknyttet DI Service 
Som branchefællesskab fungerer DI Service som en paraplyorganisation for diverse foreninger i servicesektoren. Følgende branche- og arbejdsgiverforeninger er tilknyttet DI Service:
 Servicebranchens Arbejdsgiverforening (SBA)
 Brancheforeningen for Vask og Tekstiludlejning (BVT)
 Vagt- og SikkerhedsIndustrien (VSI)

Ekstern henvisning
 DI Service

Erhvervsliv i Danmark
Foreninger fra Danmark
Xfire

Xfire er et Instant messaging program, hvis målgruppe hovedsageligt er gamere. Programmet fungerer også som en spilserver-browser, og blev oprindeligt udviklet af Ultimate Arena til Microsoft Windows.

Funktioner

Instant messaging 
Xfires chatfunktion understøtter chat mens spillet er på fuld skærm, og eliminerer derfor behovet for at minimere spillet. Det er dog også muligt at bruge chatfunktionen uden for spillet, som det gøres med andre messagingprogrammer.

Spil 
Xfire indeholder en funktion der gør det muligt at se, hvis en kontaktperson kører et computerspil. Ved at analysere kontaktens kørende processer, opdage den det aktive spil og sender disse informationer til Xfire klienten. I mange tilfælde kan Xfire også registrere, hvilken server den givne kontaktperson spiller på, samt informationer om hvilken bane der spilles, og kontaktens pingtid. Hvis spillet understøtter det, vil det i nogle tilfælde være muligt at deltage i spillet ved blot at klikke på disse informationer, hvis man også selv har spillet installeret, hvilket er en funktion der også ses i andre programmer, så som Steam. Xfire gemmer desuden også en log over hvilke spil der spilles, hvor lang tid de spilles, samt andre informationer, så som eventuelle highscores.

Understøttelse 
Ved udgivelsen af version 1.84, den 19. november 2007, understøttede Xfire mere end 1000 spil af diverse spilgenrer, hvilket inkluderer spil som Counter-Strike: Source, Starcraft, og World of Warcraft.

Understøttelsen af styresystemerne Windows 98 og Windows Me blev stoppet fra og med januar 2007.

Eksterne henvisninger 
 X-fire's hjemmeside

Referencer 

Internet-software til Windows
Biler 2

Biler 2 er en Disney-Pixar-film, som fik premiere 4. august 2011 (oprindeligt 2012). Filmen efterfulgtes i 2017 af Biler 3.

Plot 
Ræserbilen Lynet McQueen skal køre mod ræserbiler fra hele verden i et stort ræserevent. Han tager blandt andre sin bedste ven den rustne kranbil Bumle med. Ved et uheld bliver Bumle forvekslet med en hemmelig agent og skal nu være med til at rede verden.

Medvirkende

Marketing 
Den første trailer til filmen bliver vist på Toy Story 3 til DVD og Blu-ray (som kom 2. november 2010).

Produktion

Modtagelse

Referencer

Eksterne henvisninger 
 

Animationsfilm fra USA
Amerikanske film fra 2011
Biler (franchise)
Spionfilm fra USA
Engelsksprogede film
Bezirk Hallein

Bezirk Hallein er et distrikt i delstaten Salzburg i Østrig. Bezirk Hallein kaldes også ved sit gamle navn Tennengau, og de to navne anvendes synonymt. Distriktet ligger i den nordlige del af delstaten mellem distrikterne Salzburg-Umgebung og St. Johann im Pongau.

Historie 
Da Salzburg blev selvstændigt kronland i Østrig i 1848 kom der samtidig en ny forfatning til området, hvilket bl.a. afstedkom inddelingen af Salzburg i kommuner. Tennengau dannede frem til 1896 én enhed sammen med det nuværende Flachgau. Først i 1895 dannede man Tennengau, bl.a. for at aflaste den store distriktsadministration i Salzburg by. I 1896 etableredes distriktsadministrationen i Hallein.

Forvaltning 
Distriktet Hallein er inddelt i 13 kommuner, hvor kun én har bystatus.

By 
 Hallein (19.169)

Købstadskommuner 
 Abtenau (5.724)
 Golling an der Salzach (3.968)
 Kuchl (6.609)
 Oberalm (4.061)

Kommuner 
 Adnet (3.469)
 Annaberg-Lungötz (2.306)
 Bad Vigaun (1.905)
 Krispl (870)
 Puch bai Hallein (4.243)
 Rußbach am Paß Gschütt (796)
 Sankt Koloman (1.585)
 Scheffau am Tennengebirge (1.333)

(Alle indbyggertal pr. 01.01.2007)

Hallein
Michael Massimino

Michael James Massimino (født 19. august 1962 i Oceanside, New York) er en NASA-astronaut. Han har været med på en rumfærgemission, en servicemission til Hubble-rumteleskopet hvor han gennemførte to rumvandringer.

Michael Massimino deltog som missionsspecialist i rumfærgeflyvningen STS-125.

Eksterne henvisninger 

 NASA Biografi af Michael Massimino 

Astronauter fra USA
Personer fra New York
Kenneth Jensen

Kenneth Jensen (født 14. oktober 1969) er en tidligere dansk fodboldspiller. Han huskes især for sin tid i Herfølge Boldklub, hvor han var med til at vinde det overraskende mesterskab i sæsonen 1999/2000. I den sæson markerede han sig både med titlen for årets mål og med at blive topscorer for mesterholdet med 10 mål.

Kenneth Jensen trak sig tilbage i 2004, efter at han sammen med resten af holdet havde sikret Herfølge overlevelse i den bedste række. Før skiftet til Herfølge i 1999 spillede Kenneth Jensen i F.C. København, OB, B1909, B1913 og OKS. Hans favoritposition på banen var venstre kant, som han også spillede i Herfølges mesterskabssæson.

Fodboldspillere fra Danmark
Andrew Feustel

Andrew Jay Feustel (født 25. august 1965) er en NASA-astronaut hans første rummision var rumfærge-missionen STS-125 til Hubble-rumteleskopet hvor han deltog som 5. missionsspecialist med tre rumvandringer. Hans anden mission var STS-134, hvor han på tre rumvandringer bl.a. installerede det partikelfysiske instrument Alpha Magnetic Spectrometer (AMS-2) på den Internationale Rumstation (ISS).

Eksterne henvisninger 
 NASA Biografi af Andrew J. Feustel 

Astronauter fra USA
Lenny Kravitz

Leonard Albert Kravitz, kendt som Lenny Kravitz (født 26. maj 1964 i New York, USA), er en amerikansk singer-songwriter, Multi-instrumentalist, skuespiller og producer. Kravitz' stil inkorporerer elementer af rock, soul, funk, reggae, hård rock, psykedelisk rock, folk og ballader, han er meget inspireret af 60'erne og 70'erne, og derfor bliver han ofte benævnt som retrorockeren.
Hans vel nok største hit er Are You Gonna Go My Way?, som ramte hitlisterne i 1993.

Kravitz vandt en Grammy i kategorien "Best Male Rock Vocal Performance" i 1999, 2000, 2001 og 2002 og har solgt omkring 40 mio. albums på verdensplan.

Diskografi 
 Let Love Rule (1989)
 Mama Said (1991)
 Are You Gonna Go My Way? (1993)
 Circus (1995)
 5 (1998)
 Greatest Hits (2000)
 Lenny (2001)
 Baptism (2004)
 It Is Time For A Love Revolution (2008)
 Black And White America (2011)
 Strut (2014)
 Raise Vibration (2018)

Eksterne henvisninger 
 Lenny Kravitz' officielle hjemmeside
 

Sangere fra USA
Har spillet på Roskilde Festival
Personer fra New York
Frankfurterparlamentet

Frankfurterparlamentet (tysk: Frankfurter Nationalversammlung) er det parlament, som blev samlet i forbindelse med Revolutionerne i 1848. Parlamentet blev samlet i Pauluskirken i Frankfurt am Main og bestod af delegerede fra nutidens  Tyskland og Østrig.

Frankfurterparlamentet vedtog en tysk forfatning, der dog aldrig trådte i kraft. Derimod har Paulskirkeforfatningen haft indflydelse på tyske grundlove. 

Tysklands historie
Tysklands grundlove
Det Tyske Forbund
Burzums diskografi

Dette er Burzums diskografi.

Albumudgivelser

Studiealbum

Ep'er

Opsamlingsalbum 
{| class="wikitable sortable"
!align="left" valign="top" width="40"|År
!align="left" valign="top"|Album
!align="left" valign="top"|Pladeselskab
|-
|1998
|1992-1997
|Hammerheart
|-
|2002
|Anthology
|Cymophane
|-
|2005
|Draugen - Rarities|Back on Black
|}

 Demoer 

 Hyldestalbum 
Disse er album dedikeret til Burzum, og er altså ikke album hvorpå Burzum medvirker.

 Bootlegs Alle bootlegs dokumenteret via spirit-of-metal.com bortset fra hvor andet er angivet. 1992: Beneath the Ruins of Christianity 1992: Et Hvitt Lys Over Skogen (7")
 1992: Once Emperor 1992: Svarte Dauen 1993: Burzum – Gorgoroth 1993: Erste Waffen 1999: A Blaze in the Northern Sky... No Less! (opkaldt efter Darkthrone-albummet)
 1999: Blast From The Ancient Past 2000: Spell of Destruction (opkaldt efter sangen fra Burzum)
 2001: Ragnarok (A New Beginning) 2006: Stemmen fra Tårnet''

Diskografier
Langebro (Kerteminde)

Langebro er navnet på broen over Kerteminde Fjord i Kerteminde. Den første bro blev etableret allerede i 1400-tallet. Den blev vedligeholdt med penge fra brokornsafgift, der var en afgift som bønder og herremænd i de 16 nærmest liggende sogne var pålagt. Den nuværende bro er fra 1956.

Referencer

Eksterne henvisninger
Broer i Kerteminde, fra DR P4 Fyn

Vejbroer i Danmark
Kerteminde
Bygninger, konstruktioner og anlæg i Kerteminde Kommune
Op

Op (originaltitel Up) er en computeranimeret Disney-Pixar-film fra 2009, instrueret af Pete Docter.

Handling 

Ægteparret Carl og Ellie Frederiksen har, helt fra de var små, ønsket at opleve eventyr, blandt andet inspireret af tv-stjernen Charles Muntz. Men ting kommer i vejen, og da de bliver gamle dør Ellie, og Carl er ikke glad for udsigten til plejehjem. Derfor binder han en hel masse balloner til sit hus og flyver til Sydamerika, hvor der er eventyr sammen med drengen Robert, hunden Doggy og den sjældne fugl Kenneth.

Medvirkende

Produktion

Modtagelse

Eksterne henvisninger 
 

Amerikanske film fra 2009
Film fra Disney
Animationsfilm fra USA
Engelsksprogede film
Computeranimationsfilm
Bodilprisen for bedste amerikanske film
Robertprisen for årets amerikanske film
Oscar for bedste animationsfilm
Bytte

Et bytte er et dyr, der er blevet eller er tænkt at blive slået ihjel af et rovdyr alene med det formål at blive spist. Enten af dyret selv eller af dets unger eller dets øvrige flokmedlemmer.

Se også

Zoologi
Insomniac Games

Insomniac Games et et amerikansk spiludvikler firma. Det blev grundlagt i 1994 af Ted Price som "Xtreme Software", og skiftede så navn til "Insomniac Games" i 1995. De har udgivet titler til PlayStation, PlayStation 2, PlayStation 3, Xbox 360 og Xbox One.

Selskabets første projekt var Disruptor til PlayStation, hvis manglende salg næsten førte til firmates konkurs. Insomniac's næste projekt var Spyro the Dragon, en succesfuld franchise, der opfostrede to fortsættelser inden for de næste to år.

Spil 
Insomniac Games står bag udviklingen af spillene:
 Spyro the Dragon
 Spyro 2: Gateway to Glimmer
 Spyro: Year of the Dragon
 Ratchet & Clank
 Resistance 2
 Disruptor
 Marvel's Spider-Man

Resultater

Eksterne henvisninger 
 

Etableret i 1994
Computerspilsvirksomheder fra USA
United Parcel Service

United Parcel Service (eller bare UPS) er et internationalt kurerfirma grundlagt i 1907 i USA.
Firmaet er også repræsenteret i Danmark. 
Det har en omsætning på 61 mia. dollar.

Referencer

Eksterne henvisninger 

 UPS' danske hjemmeside

Transportvirksomheder fra USA
Etableret i 1907
Logistikvirksomheder
Milo Ventimiglia

Milo Anthony Ventimiglia (født 8. juli 1977 i Anaheim, Californien) er en amerikansk tv-skuespiller og -instruktør, bedst kendt for sin rolle som Peter Petrelli i NBC-serien Heroes.

Han debuterede i Rap fyr i L.A., men slog igennem med den Emmy Award-vindende serie Gilmore Girls, hvor han spillede Rory Gilmores kæreste Jess Mariano fra 2001 til 2006. Ventimiglias store gennembrud kom i 2006, da han fik rollen Peter Petrelli i NBC's serie, Heroes.

Privatliv 
Ventimiglia blev født i Orange County, Californien. Han er søn af Carol (født Wilson) og Peter Ventimiglia. Med to ældre søstre, er han den yngste af en søskendeflok på tre. Som attenårig modtog Ventimiglia et stipendium til at studere ved American Conservatory Theater. Han gik på UCLA som major i fire år, men dette var ikke akademisk. Ventimiglia er lacto- vegetar, derfor undgår han nødder og bælgfrugter. Han hverken ryger cigaretter, eller drikker alkohol, af samme grund. Han er fan af det britiske punkband The Clash, og er en ivrig skateboard-fan.

Filmografi 
 Kiss of the Damned (2012)

Referencer

Eksterne henvisninger 

 

Tv-skuespillere fra USA
Filmskuespillere fra USA
Skuespillere fra Californien
William Pitt den yngre

William Pitt den yngre (28. maj 1759 – 23. januar 1806) var en britisk politiker som var Storbritanniens premierminister fra 1783 til 1801 og igen fra 1804 til sin død. Han kaldes "den yngre" for at skille ham fra sin far, William Pitt den ældre, som også var premierminister.

Pitt den yngres tid som premierminister fandt sted under George 3.s regeringstid og blev domineret af den franske revolution og Napoleonskrigene. Pitt bliver ofte omtalt som tory, mens hans største modstander, Charles James Fox, omtales som whig. Pitt foretrak 
imidlertid selv betegnelsen "uafhængig whig", og modsatte sig udviklingen af et klarere partisystem.

Noter 

Ledere af Underhuset
Premierministre fra Storbritannien
Lord Warden of the Cinque Ports
Charles James Fox

Charles James Fox (født 24. januar 1749, død 13. september 1806) var medlem af Whig-partiet og en fremtrædende britisk politiker. Han gjorde sig bemærket ved sin modstand mod slaveriet og sin støtte til amerikansk uafhængighed. Han havde flere vigtige ministerstillinger i den britiske regering og var Storbritanniens første udenrigsminister.

Eksterne henvisninger 

Personer fra Westminister
Ledere af Underhuset
Udenrigsministre fra Storbritannien
Liberale fra Storbritannien
Briter i 1700-tallet
Briter i 1800-tallet